Z A P I S N I K
34. sjednice Vijeća Mjesnog odbora Volovčica
održane dana 23. siječnja 2024. godine (utorak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Stipo Grgić, Iva Jelačić, Marko Maričić, 
NENAZOČNI ČLANOVI VIJEĆA: Ivan Mlinarević
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 5 od 6 članova/ica Vijeća, što znači da Vijeće može pravovaljano odlučivati te otvara 34. sjednicu Vijeća Mjesnog odbora.
Vijeće je jednoglasno verificiralo tekst Zapisnika 33. sjednice Vijeća održane dana 12. prosinca 2023. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Program rada VMO Volovčica za 2024. godinu
2. Donošenje Plana potreba Vijeća Mjesnog odbora Volovčica za 2024. godinu
3. Aktualna komunalna problematika
4. Razno: izvješća, pitanja i prijedlozi
AD1) Program rada VMO Volovčica za 2024. godinu
Temeljem provedene rasprave, Vijeće jednoglasno donosi
PROGRAM RADA VIJEĆA MJESNOG ODBORA VOLOVČICA
ZA 2024.
a) Polazne odrednice
Vijeće Mjesnog odbora Volovčica polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora Volovčica.
Naravno, polazne odrednice i ciljevi i zadaci Programa rada Vijeća Mjesnog odbora Volovčica, ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Volovčica kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Volovčica s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Volovčica koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i Koordinacije predsjednika Vijeća Mjesnih
odbora s predsjednikom Vijeća Gradske četvrti Peščenica-Žitnjak.
Iz navedenog konteksta specificiraju se sljedeće polazne odrednice:
1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru Volovčica.
9. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Volovčica s građanima;
· suradnje Vijeća Mjesnog odbora Volovčica s Vijećem Gradske četvrti Peščenica-Žitnjak i Gradskim uredom za mjesnu samoupravu, civilnu zaštitu i sigurnost
Navedene odrednice uvjetuju i usmjeravaju izravno uspješnost rada Vijeća Mjesnog odbora Volovčica a, neizravno, pridonose uspješnoj realizaciji rada Vijeća Gradske četvrti Peščenica-Žitnjak.
a) Glavni ciljevi
Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg Mjesnog odbora, Vijeće Mjesnog odbora Volovčica postavlja sljedeće ciljeve:
1. Koordinirano u suradnji s građanima, sustavno prikupljanje svih podataka bitnih za Mjesni odbor Volovčica o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Volovčica s istim.
2. Koordinirano s Vijećem Gradske četvrti Peščenica-Žitnjak, sustavno i kontinuirano planiranje rješavanja manjih komunalnih potreba koje Vijeće Mjesnog odbora Volovčica, selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Volovčica koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Volovčica.
5. Permanentno nastojanje za što učinkovitijom suradnjom Vijeća Mjesnog odbora Volovčica s Vijećem Gradske četvrti Peščenica-Žitnjak i Gradskim uredom za mjesnu samoupravu, civilnu zaštitu i sigurnost.
b) Zadaci i rokovi
Na osnovi ovih, programom postavljanih ciljeva, Vijeće Mjesnog odbora Volovčica će, u svome radu i na svojim sjednicama tijekom 2023. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:
1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Volovčica, te, prema složenosti i razini rješavanja, predlaganje rješavanja
a) prioriteta:
· Vijeću Mjesnog odbora Volovčica.
b) prioriteta za Plan MKA:
· Vijeću Gradske četvrti Peščenica-Žitnjak.
c) složenih i većih komunalnih potreba nadležnim tijelima Grada po propisanoj proceduri (kontinuirano kroz cijelu godinu).
d) donošenje Plana malih komunalnih akcija (čišćenje javnih površina i održavanje nerazvrstanih cesta
Zadaci:
1. Donošenje Izvješća o radu Vijeća Mjesnog odbora Volovčica za 2023. (veljača – ožujak 2024.)
2. Donošenje Programa rada Vijeća Mjesnog odbora Volovčica za 2023. (siječanj 2024.)
3. Donošenje Financijskog plana Mjesnog odbora Volovčica za 2025. (prosinac 2024.)
4. Donošenja Plana malih komunalnih akcija Mjesnog odbora Volovčica za 2025. (listopada 2024.)
5. Donošenje Godišnjeg izvještaja o izvršenju Financijskog plana Mjesnog odbora Volovčica za 2023. (srpanj 2024.)
6. Predlaganje prioriteta MKA za 2025. za Mjesni odbor Volovčica (srpanj - kolovoz 2024.)
7. Donošenje Plana potreba za aktivnostima, programima i projektima unapređenja kvaliteta života građana za 2025. (studeni 2024.)
8. Donošenje Plana malih komunalnih akcija (PMKA) – asfalterski program za 2025. (listopad 2024.)
9. Prijedlozi za akcije u programima Gradskog ureda za obnovu , izgradnju, prostorno uređenje, graditeljstvo i komunalne poslove (Mega ured) za 2025. (rujan/listopad 2024.)
10. Davanje mišljenja o prijedlozima akata i programima koja od Vijeća Mjesnog odbora Volovčica zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Volovčica (kada bude zatražena i ponuđena).
11. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Volovčica (kontinuirano kroz cijelu godinu).
12. Sudjelovanje i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Volovčica (prema dospijeću prijedloga). 
13. Raspravljanje i predlaganje rješavanja problema o zaštiti okoliša, sigurnosnom i komunalnom standardu građana Mjesnog odbora Volovčica (kontinuirano kroz cijelu godinu).
Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Volovčica;
· suradnji Vijeća Mjesnog odbora Volovčica s Vijećem Gradske četvrti Peščenica-Žitnjak i s predsjednikom Vijeća Gradske četvrti;
· suradnji Vijeća Mjesnog odbora s građanima Mjesnog odbora Volovčica, te o izvršenju proračunskih stavki koje se odnose na Gradski ured za mjesnu samoupravu Grada Zagreba, civilnu zaštitu i sigurnost.
AD2) Plan potreba Vijeća Mjesnog odbora Volovčica za 2024. godinu
Temeljem provedene rasprave, Vijeće jednoglasno donosi
PLAN 
potreba za aktivnostima, programima i projektima unapređenja kvalitete života građana Mjesnog odbora Volovčica u 2024.
Članak 1.
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.
Članak 2.
Planirana sredstva iz članka 1. u Mjesnom odboru, u ukupnom iznosu od 4.000,00 eura, raspoređuju se za sljedeće aktivnosti:
	1. DRUŠTVENI ŽIVOT I KULTURA

	Naziv aktivnosti 
	"Plato kakav želim" 

	Opis aktivnosti  
	Društvena manifestacija koja bi okupila stanare stambene zgrade na Trgu Stjepana Konzula i druge stanovnike MO uz oslikavanje 2 betonske žardinijere na Trgu Stjepana Konzula nasuprot k.br. 3 i k.br. 5. 
Manifestacija bi se izravno nastavila na izložbu učeničkih radova likovno-literarnog natječaja "Kvart kakav želim" iz siječnja 2023. godine, a organizirala bi se u suradnji s KNAP-om i njihovom Likovnom radionicom te bi uključivala učenike OŠ Petra Preradovića i OŠ Frana Krste Frankopana kako bi se potaklo njihovo kreativno izražavanje i uključenje u brigu o svom naselju.

	Cilj(evi) aktivnosti 
	Druženje i zabava stanovnika MO uz uređenje javne površine i poticanje na participativno planiranje uređenja i obogaćivanja društvenih i kulturnih sadržaja MO.

	Datum održavanja
	druga polovica rujna ili prva polovica listopada 2024. godine

	Procijenjena vrijednost  
	750,50 EUR

	3. ODGOJ I OBRAZOVANJE

	Naziv aktivnosti 
	Počast poginulim, nestalim i preminulim hrvatskim braniteljima 99. brigade povodom Dana brigade (12.5.) i Svih svetih (1.11.)

	Opis aktivnosti  
	Odavanje počasti poginulima, nestalima i preminulim braniteljima polaganjem vijenca u Parku 99. brigade

	Cilj(evi) aktivnosti 
	Odavanje počasti, povijesni događaj

	Datum održavanja
	12.05.2024. i 01.11.2024.

	Procijenjena vrijednost  
	150,00 EUR

	4. ZDRAVLJE I PREVENCIJA BOLESTI 

	Naziv aktivnosti 
	-

	Opis aktivnosti  
	-

	Cilj(evi) aktivnosti 
	-

	Datum održavanja
	-

	Procijenjena vrijednost  
	-



	5. OČUVANJE OKOLIŠA I ODRŽIV RAZVOJ

	Naziv aktivnosti 
	Urbano vrtlarenje u multifunkcionalnom parku

	Opis aktivnosti  
	Izgradnjom multifunkcionalnog parka sa drvenim sanducima (33 komada) u sklopu PKA 2023. Volovčica je po prvi puta dobila sanduke za urbano vrtlarenje čime se nastavlja duga tradicija urbanog vrtlarenja u ovom naselju. 
Stoga MO Volovčica i GČ Peščenica-Žitnjak organiziraju edukativnu radionicu urbanog vrtlarenja za djecu i odrasle u suradnji s OŠ Petra Preradovića i DV Cvrčak uz sjetvu sjemena i sadnju sadnica (lovor, korijandar, estragon, kadulja, ružmarin, lavanda, 
kopar, timijan, mažuran, metvica, origano, lukovice (češnjak, medvjeđi luk, ružičasti luk), itd) i 6 sadnica voćaka.
Također bi se provela edukacija o medonosnoj biljki facelija koja suzbija razvoj ambrozije i koja se sije u veljači (sjeme bi se predalo na čuvanje OŠ Petra Preradovića i DV Cvrčak koje bi prema uputi stručnjaka provelo sjetvu).

	Cilj(evi) aktivnosti 
	Edukacija stanovništva o urbanom vrtlarenju kao poticaj na sudjelovanje u održavanju zelenila i bioraznolikosti Volovčice te privođenje funkciji nove urbane opreme parka.

	Datum održavanja
	druga polovica svibnja ili rujan 2024.

	Procijenjena vrijednost  
	1.200,00 EUR

	Naziv aktivnosti 
	Oaza za kukce u multifunkcionalnom parku

	Opis aktivnosti  
	U sklopu multifunkcionalnog parka dio livade u neposrednoj blizini sanduka za urbano vrtlarenje okružen sa 6 voćaka bit će ploha smanjenog režima košnje na kojem se planira postavljanje jednog od 6 planiranih hotela za kukce na GČ Peščenica-Žitnjak. 
Nastavno na edukativnu radionicu i postavljanje hotela za kukce koju će organizirati GČ Peščenica Žitnjak, na lokaciji plohe smanjenog režima košnje provodit će se monitoring svojti tijekom cvatuće sezone (travanj-rujan), kontrola invazivnih svojti (popis vrsta, ručno uklanjanje na terenskim obilascima), sakupljanje sjemena nakon cvatuće sezone (jednom u srpnju, jednom u rujnu/listopadu) i izrada izvještaja monitoringa i smjernica održavanja travnjaka nakon pilot sezone.
Dionici bi bili Hrvatsko botaničko društvo i Hrvatsko biološko društvo, Udruga BIOM te Fakultet agronomije i PMF. 

	Cilj(evi) aktivnosti 
	Edukacija stanovništva o urbanom vrtlarenju kao poticaj na sudjelovanje u održavanju zelenila i bioraznolikosti Volovčice te privođenje funkciji nove urbane opreme parka.

	Datum održavanja
	od travnja do listopada 2024.

	Procijenjena vrijednost  
	1.900,00 EUR


AD3) Aktualna komunalna problematika
Temeljem provedene rasprave o aktualnoj komunalnoj problematici i dodatnih saznanja o mogućnostima sanacije predmetne lokacije, Vijeće Mjesnog odbora Volovčica jednoglasno donosi
Z a k lj u č a k   1.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da se u prioritete Plana komunalnih aktivnosti za 2024. godinu za područje Mjesne samouprave Volovčica uvrsti: 
· asfaltiranje pješačke staze koja povezuje Sportsku dvoranu Peščenica i Školu za grafiku, dizajn i medijsku produkciju u dužini 182m, staza prolazi preko k.č. 2687/1, 2687/2, 2687/3 i 2687/12 k.o. Peščenica.
Temeljem zaprimljenog traženja predstavnice stanara Borongajske ceste 98, uvida u stanje predmetnih javnih stuba i oštećenja istih koja ugrožavaju sigurno kretanje pješake te temeljem provedene rasprave o aktualnoj komunalnoj problematici, Vijeće Mjesnog odbora Volovčica jednoglasno donosi
Z a k lj u č a k   2.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da se provede održavanja komunalne infrastrukture 
– javne stube koje povezuju Borongajsku cestu sa stambenim zgradama na adresi Borongajska cesta k.br. 90-94 (k.č. 2608/49, k.o. Peščenica, posjedovni list 3345 – dvorište, nositelj prava Grad Zagreb).
Temeljem provedene rasprave o aktualnoj komunalnoj problematici i s ciljem povećanja sigurnosti svih sudionika u prometu, Vijeće Mjesnog odbora Volovčica jednoglasno donosi

Z a k lj u č a k   3.
o rješavanju komunalne problematike

Vijeće Mjesnog odbora Volovčica suglasno je sa zaključcima Vijeća Mjesnog odbora Donje Svetice u svezi iscrtavanja horizontalne signalizacije 
[bookmark: _GoBack]– zabranjeno parkiranje i horizontalne signalizacije – autobusno stajalište te postavljanje vertikalne signalizacije za smirivanje prometa u blizini škole  i postavljanje prometnih stupića na zapadnoj strani kolnika i nogostupa u Ivanićgradskoj ulici u dužini od Turopoljske ulice do Nartske ulice.
AD4) Razno
Predsjednica je izvijestila vijećnike o izdanom odobrenju za jednokratno korištenje prostora MO Volovčica u svrhu proslave dječjeg rođendana 20.01.2024. godine.
Predsjednica je izvijestila vijećnike o radnjama koje se poduzimaju u svezi neodržavane privatne građevine na adresi Turopoljska ulica k.br. 46 čije stanje ugrožava sigurnost kretanja prolaznika i zdravlje stanara okolnih obiteljskih kuća.
Predsjednica je izvijestila vijećnike o radnjama koje se poduzimaju u svezi nepropisnog parkiranja u Alfirevićevoj ulici k.br. 2-4.
Predsjednica je izvijestila vijećnike o traženju upućenom Podružnici Čistoća za organiziranje organizirao prostor unutar boksa za spremnike za otpad na adresi Borongajska cesta k.br. 82-88 kako bi se mogle u iste postaviti i kante za biootpad.
Predsjednica je izvijestila vijećnike da je, temeljem traženja VMO Volovčica, Podružnica Čistoća izmjestila spremnike zelenog otoka (spremnicima za papir, plastiku i staklo) sa neuređene lokacije na javnom parkiralištu kod stambene zgrade Kolarova ulica k.br. 11-13 na novouređenu lokaciju za zeleni otok (s podlogom i ogradicom) na lokaciji pored nebodera Kolarova ulica br. 14. 
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 21.02.2024. godine s početkom u 18:00 sati.
Dovršeno u 19:15 sati.
Zapisnik vodila:
Iva Jelačić
KLASA: 024-08/24-003/172
URBROJ: 251-13-11-11/008-24-3 
Zagreb, 23. siječnja 2024.

